b'\n_START_ARTICLE_\nMulan\n_START_SECTION_\nHandling\n_START_PARAGRAPH_\nDa hunnerne, ledet af den grusomme Shan Yu (Lasse Lunderskov), invaderer Kina, befaler Kinas kejser (S\xc3\xb8ren Elung Jensen), at hver familie i Kina skal stille med \xc3\xa9n mand til h\xc3\xa6ren, trods det faktum at den \xc3\xb8verstbefalende general tror, at hans tropper kan bek\xc3\xa6mpe hunnerne alene. Kejseren siger, at "et enkelt riskorn, kan bringe hele v\xc3\xa6gten i ubalance" og at "en mand kan blive forskellen mellem nederlag og sejr". _NEWLINE_Fa Mulan (Pernille H\xc3\xb8jgaard) er i mellemtiden ved at g\xc3\xb8re sig klar til sit m\xc3\xb8de med \xc3\xa6gteskabsm\xc3\xa6gleren (Ulla Jessen), i h\xc3\xa5b om at hun kan sikre Mulan et godt \xc3\xa6gteskab. Den eneste m\xc3\xa5de en pige kan bringe sin familie og land \xc3\xa6re, er ved at gifte sig godt og f\xc3\xb8de s\xc3\xb8nner (H\xc3\xb8res i sangen "Bring Os Alle \xc3\x86re Snart"). Mulan kommer for sent til m\xc3\xb8det, hun er uforberedt og efter at hun m\xc3\xb8der den ellers lykkebringende f\xc3\xa5rekylling, Cri-Kee, g\xc3\xa5r det hele s\xc3\xa5 galt, at \xc3\xa6gteskabsm\xc3\xa6gleren ender med at smide Mulan ud og r\xc3\xa5be og skrige, at "hun aldrig vil kunne bringe sin familie \xc3\xa6re!". S\xc3\xa5ret og fyldt med skam, tager Mulan hjem, hvor hun k\xc3\xa6mper for at blive til en, som hendes for\xc3\xa6ldre vil v\xc3\xa6re stolte over, men hun ved, at hun ikke vil lade som om hun er \xc3\xa9n, hun faktisk ikke er. _NEWLINE_Mulan gemmer sig i familiens have s\xc3\xa5 hendes far Fa Zhou (Holger Munk) kommer ud og begynder at tale om, hvor smukke kirseb\xc3\xa6rtr\xc3\xa6ernes blomster er i \xc3\xa5r, og pointerer at der faktisk er en blomst, som ikke er sprunget ud endnu. Han siger, at selvom at det er lidt sent, n\xc3\xa5r den s\xc3\xa5 vil blomstre, s\xc3\xa5 "vil den v\xc3\xa6re den smukkeste af dem alle". En trommen afbryder deres snak, for at annoncere ankomsten af kejserens irriterende og kvindefjendske r\xc3\xa5dgiver, Chi-Fu (Per Pallesen), som bringer Zhou en v\xc3\xa6rnepligtsbefaling for \xc3\xa9n mand fra hver familie. S\xc3\xb8nner overtager deres f\xc3\xa6dres pladser, men siden Fa Zhou ikke har nogen s\xc3\xb8nner, er han tvunget til at melde sig, selvom at han er for gammel, og stadig lider under en benskade, som han fik under en tidligere krig, og det ses tydeligt at han ikke vil kunne klare endnu en krig. Mulan tilbyder at tage sin fars plads, men b\xc3\xa5de Chi-Fu og Fa Zhou beordrer hende indenfor. Senere p\xc3\xa5 aftenen, da Mulan atter bringer det nye emne p\xc3\xa5 bordet, som hendes familie ellers pr\xc3\xb8ver at undg\xc3\xa5, fort\xc3\xa6ller Fa Zhou at han er stolt over at d\xc3\xb8, for hvad der er rigtigt og at det er p\xc3\xa5 tide, at hun l\xc3\xa6rer at kende sin plads. _NEWLINE_Mulan bliver ked af det, og tilbringer noget af natten udenfor, hvor hun senere ser sine for\xc3\xa6ldre igennem deres sovev\xc3\xa6relsesvindue. Hendes far fors\xc3\xb8ger at f\xc3\xa5 hendes mor til syntes bedre om hans afrejse, men hun skubber ham gr\xc3\xa6dende v\xc3\xa6k. Mulan tager her en drastisk beslutning: hun g\xc3\xa5r ind, tager sin fars sv\xc3\xa6rd, hvorefter hun sk\xc3\xa6rer noget af sit h\xc3\xa5r af, s\xc3\xa5 det ikke er s\xc3\xa5 langt. Hun if\xc3\xb8rer sig derefter sin fars rustning, tager hans v\xc3\xa5ben og v\xc3\xa6rnepligtsbefaling, og rider derefter af sted p\xc3\xa5 sin hest, Khan, for at slutte sig til h\xc3\xa6ren, i stedet for sin far. Mulans bedstemor bliver v\xc3\xa6kket, og alarmerer resten af huset. Mulans mor beder Fa Zhou om at tage efter hende, fordi hun ved at hun h\xc3\xb8jst sandsynlig vil blive dr\xc3\xa6bt, men han afsl\xc3\xa5r, da han ved at, hvis han afsl\xc3\xb8rer hende, s\xc3\xa5 vil hun med garanti blive dr\xc3\xa6bt.  _NEWLINE_Mushu (Jan Gintberg), en lille drage, er blevet v\xc3\xa6kket af familiens \xc3\x86rv\xc3\xa6rdige Forfader (Ulrik Cold). Mushu er blevet degraderet til at sl\xc3\xa5 p\xc3\xa5 gongongen, efter et uheld som resulterede i at en af forf\xc3\xa6drene d\xc3\xb8de (Han blev h\xc3\xb8jst sandsynligt halshugget, idet han b\xc3\xa6rer sit hoved under armen). Efter at forf\xc3\xa6drene har sk\xc3\xa6ndtes om, hvis forf\xc3\xa6rdelige gener, der har f\xc3\xa5et Mulan til at stikke af, og konsekvensen for families navn, hvis hun bliver afsl\xc3\xb8ret, begynder de at diskutere hvilken skyts\xc3\xa5nd, der skal v\xc3\xa6kkes og sendes efter hende. Det ender med at Mushu bliver sendt af sted for at v\xc3\xa6kke "Den Store Stendrage". Mushu fors\xc3\xb8ger nu at v\xc3\xa6kke "Stener" imens han hele tiden grubler over, hvor urimeligt det hele er. Da stendragen ikke v\xc3\xa5gner, begynder Mushu at sl\xc3\xa5 p\xc3\xa5 den med gongongen, s\xc3\xa5 stenfiguren til sidst g\xc3\xa5r i stykker og falder sammen. F\xc3\xb8rst g\xc3\xa5r Mushu i vild panik, men f\xc3\xa5r (med hj\xc3\xa6lp fra Cri-Kee) den id\xc3\xa9, at hvis han f\xc3\xa5r lavet Mulan om til en krigshelt, s\xc3\xa5 vil de andre forf\xc3\xa6dre tilgive ham. _NEWLINE_I mellemtiden er Shan Yu og hans h\xc3\xa6r p\xc3\xa5 vej igennem Kina. De finder en dag to kejserlige spejdere og Shan Yu driller dem med at de har fundet hans m\xc3\xa6gtige h\xc3\xa6r. En af spejdere fort\xc3\xa6ller modigt at kejseren vil stoppe ham, men Shan Yu bliver ikke bange. Han l\xc3\xb8fter derefter spejderen op i kraven, og fort\xc3\xa6ller ham, at da kejseren byggede "Den Store Mur", s\xc3\xa5 udfordrede han Shan Yus h\xc3\xa6rs styrke. Han smider spejderen p\xc3\xa5 jorden igen, og siger at de skal tage tilbage til kejseren, og bede ham sende sine bedste h\xc3\xa6re. Som spejderne l\xc3\xb8ber v\xc3\xa6k, smiler Shan Yu og sp\xc3\xb8rger sin bueskytte, om "hvor mange skal der til at aflevere en besked?". Bueskytten smiler og sp\xc3\xa6nder sin bue mens han svarer "\xc3\x89n...". _NEWLINE_Mulan, som n\xc3\xa6sten er n\xc3\xa5et til h\xc3\xa6rens lejr, \xc3\xb8ver sig p\xc3\xa5 sin "fremgangsm\xc3\xa5de". Til Khans underholdning, er Mulan umulig til det, idet hun faktisk er ude af stand til at tr\xc3\xa6kke sit sv\xc3\xa6rd, uden at tabe det. Hun har n\xc3\xa6sten givet op, da Mushu (eller rettere sagt, Mushus skygge) dukker op, og fort\xc3\xa6ller at han er her, for at hj\xc3\xa6lpe hende igennem hendes "maskerade". Mulan bliver naturligvis glad, indtil Mushu tr\xc3\xa6der frem og afsl\xc3\xb8rer sin lille st\xc3\xb8rrelse. Ikke desto mere mindre, s\xc3\xa5 lader hun ham hj\xc3\xa6lpe sig. _NEWLINE_Under Mushus instruktion, marcherer Mulan ind i lejren (selvom at hans instruktioner om "skuldrene tilbage, brystet l\xc3\xb8ftet, f\xc3\xb8dderne meget adskilt, hovedet op og march!" resulterer i en eller anden form for g\xc3\xa5segang, som ikke forbliver ubem\xc3\xa6rket af de andre m\xc3\xa6nd i lejren). Efter at have g\xc3\xa5et igennem lejren, og opdaget m\xc3\xa6nds "modbydelige" vaner, og under det indtryk at, at slag er den m\xc3\xa5de som m\xc3\xa6nd "siger hej" til hinanden p\xc3\xa5; sl\xc3\xa5r Mulan den anden soldat og "h\xc3\xa5rde" fyr Yao (Benny Hansen). Yaos ven Chien Po (Morten Remar) kommenterer derefter gl\xc3\xa6deligt at Yao har f\xc3\xa5et en ven!. Opmuntret af Mushu, sl\xc3\xa5r Mulan Yao bagi. En rasende Yao fors\xc3\xb8ger derefter at angribe Mulan, men beroliges igen af Chien Pos meditation, og Yao siger bagefter at Mulan "er spild af tid. T\xc3\xb8sedreng!". Mushu bliver vred og kalder Yao en for en "slatten nudel", og Yao tror selvf\xc3\xb8lgelig at det var Mulan der sagde det, s\xc3\xa5 han langer ud efter Mulan, men misser og rammer sin ven Ling (Jacob Morild). En sl\xc3\xa5skamp kommer hurtigt p\xc3\xa5 benene og en lang r\xc3\xa6kke af m\xc3\xa6nd (som st\xc3\xa5r i k\xc3\xb8 til frokost) og en stor gryde ris bliver v\xc3\xa6ltet ud over pladsen. Chi-Fu st\xc3\xa5r og observerer hvordan de mange m\xc3\xa6nd teer sig, f\xc3\xb8r han skynder sig ind i et stort telt, hvor kaptajn Li Shang (Stig Rossen) og general Li, sidder og diskuterer kampstrategier. Generalen fort\xc3\xa6ller Shang at han m\xc3\xa5 blive tilbage, for at optr\xc3\xa6ne de nye rekrutter, imens han selv vil fors\xc3\xb8ge at stoppe Shan Yu ved Tong Shao-passet. Chi-Fu indvender at Shang ikke er erfaren nok til lede tropperne, men generalen vifter ham af og giver ham besked p\xc3\xa5 at lave en rapport over rekrutternes tre uger lange tr\xc3\xa6ningsforl\xc3\xb8b._NEWLINE_Generalen og Chi-Fu forsvinder ud af teltet, imens Shang bliver der inde lidt, imens han begynder at fantasere om at han har optr\xc3\xa6net "de bedste tropper nogensinde", inden han tr\xc3\xa6der udenfor, hvor soldaterne stadig sl\xc3\xa5s. Generalen rider lidt efter af sted med sin h\xc3\xa6r og \xc3\xb8nsker Shang held og lykke. Shang hvisker bagefter "Held og lykke... far". _NEWLINE_Shang g\xc3\xa5r nu i aktion som kaptajn, med at stoppe sl\xc3\xa5skampen og f\xc3\xa5r at vide af alle m\xc3\xa6ndene at det er Mulan, der startede det hele. Da hun bliver udspurgt om hvem hun er og med hj\xc3\xa6lp fra Mushu, som har gemt sig i hendes krave, siger hun, at hendes navn er Ping og viser hendes v\xc3\xa6rnepligtsbefaling, som bevis p\xc3\xa5 at hun er Fa Zhous s\xc3\xb8n. Shang og Chi-Fu er lidt mistroiske omkring dette, da de godt kender "den Fa Zhou", men at de ikke vidste, at han faktisk havde en s\xc3\xb8n. Mulan bortforklarer med, at Fa Zhou "ikke snakker s\xc3\xa5 meget om mig". Shang beordrer derefter at soldaterne skal samle alle spildte riskorn op. _NEWLINE_Den n\xc3\xa6ste morgen, bliver Mulan v\xc3\xa6kket af Mushu, som f\xc3\xa5r at vide af Khan, at de andre soldater allerede er oppe og skal i gang med deres tr\xc3\xa6ning. Mulan skynder sig at slutte sig til de andre soldater, som er klar til at sl\xc3\xa5s videre. I samme \xc3\xb8jeblik kommer Shang, som skyder en pil op i toppen af flere meter h\xc3\xb8j tr\xc3\xa6p\xc3\xa6l, hvorefter han beder Yao om at hente den. Det ser umiddelbart let ud, men inden Yao begynder at klatre op, give Shang ham en stor, rund og flad sten om hver h\xc3\xa5ndled, den ene st\xc3\xa5r for "mod", den anden for "styrke". Alle soldaterne fors\xc3\xb8ger forg\xc3\xa6ves at n\xc3\xa5 pilen, og da de tre uger er g\xc3\xa5et, er Mulan blevet accepteret af de andre soldater og Shang, da hun ved hj\xc3\xa6lp af logisk t\xc3\xa6nkning, bliver den f\xc3\xb8rste til at n\xc3\xa5 pilen p\xc3\xa5 p\xc3\xa6len. (Sangen "V\xc3\xa6r en mand"). _NEWLINE_Shan Yu har p\xc3\xa5 samme tidspunkt n\xc3\xa5et Tong Shao-passet, hvor hans falk bringer ham en lille dukke. En unders\xc3\xb8gelse af dukken (hesteh\xc3\xa5r, krudtlugt og harpiks), afsl\xc3\xb8rer for Shan Yu at kejserens h\xc3\xa6r venter p\xc3\xa5 dem, p\xc3\xa5 den anden side af passet. Da vejen igennem passet er den hurtigste, forts\xc3\xa6tter Shan Yu videre, med den besked, at "en lille pige savner sin dukke" og at de skal aflevere den til hende. _NEWLINE_Tilbage i lejren, har Mulan sneget sig v\xc3\xa6k, for at bade i den n\xc3\xa6rliggende s\xc3\xb8, imod Mushus kommentarer om at badning er "dumme pigevaner". I det samme kommer Yao, Ling og Chien Po, som ogs\xc3\xa5 smider t\xc3\xb8jet og begynder at bade. Mulan fors\xc3\xb8ger at gemme sig, men Ling opdager hende, og begynder at undskylde, at de behandlede hende s\xc3\xa5 d\xc3\xa5rligt, da hun ankom til lejren. De tre vil gerne starte p\xc3\xa5 en frisk, og Yao klatrer n\xc3\xb8gen (det vises dog ikke!) op p\xc3\xa5 en sten, hvor han udr\xc3\xa5ber sig selv, som "Klippernes Konge". Mulans hemmelighed er lige ved at blive afsl\xc3\xb8ret, men Mushu kommer til unds\xc3\xa6tning og bider Ling i ballen, og Mulan n\xc3\xa5r at slippe v\xc3\xa6k, f\xc3\xb8r resten af soldaterne ogs\xc3\xa5 kommer ned i vandet. _NEWLINE_Tilbage i lejren overh\xc3\xb8rer Mulan Shang og Chi-Fus diskussion, om at Chi-Fu ikke mener at rekrutterne er klar til kamp, selvom de har gennemf\xc3\xb8rt tr\xc3\xa6ningen. Shang bliver vred, og efter et kort sk\xc3\xa6nderi med Chi-Fu, stormer han ud af teltet, hvor Mulan fors\xc3\xb8ger at muntre ham op igen. Det er ogs\xc3\xa5 her at Mushu opdager, at Mulan godt "kan lide" Shang, hvilket Mulan dog n\xc3\xa6gter. Hendes blik og smil siger dog noget andet. _NEWLINE_Mushu beslutter, at det er p\xc3\xa5 tide, at det skal g\xc3\xb8res noget, og med hj\xc3\xa6lp fra Cri-Kee forfalsker han et brev fra generalen, som beder Shangs soldater om at m\xc3\xb8de dem ved bjergpasset, som de s\xc3\xa5 giver til Chi-Fu. Tropperne s\xc3\xa6tter derefter af sted mod general Li (Sangen "En Pige at K\xc3\xa6mpe For"), helt opsatte p\xc3\xa5 at bek\xc3\xa6mpe hunnerne. Men da tropperne n\xc3\xa5r lejren, opdager de at lejren er br\xc3\xa6ndt ned, og at hele kejserens h\xc3\xa6r er blevet slagtet. Chien Po finder general Lis hjelm, som han giver til Shang, som stikker sit sv\xc3\xa6rd i jorden, og s\xc3\xa6tter hjelmen ovenp\xc3\xa5. _NEWLINE_Modl\xc3\xb8se, forts\xc3\xa6tter tropperne mod Kejserens By, da Mushu ved et uheld, kommer til at ant\xc3\xa6nde en raket, som afsl\xc3\xb8rer deres position for hunnerne. Hunnerne angriber dem, og s\xc3\xa6tter ild til raketvognen, som Khan er bundet fast til. Mulan n\xc3\xa5r at sk\xc3\xa6re ham fri, og soldaterne n\xc3\xa5r at redde nogle af raketterne, f\xc3\xb8r hele vognen eksploderer. Tropperne begynder at skyde mod op mod hunnerne, men da der kun er en enkelt raket tilbage, f\xc3\xa5r Mulan en id\xc3\xa9. Hun l\xc3\xb8ber frem mod Shan Yu, som kommer ridende frem, s\xc3\xa6tter sig ned med den sidste raket og sigter op mod det st\xc3\xb8rste og mest snekl\xc3\xa6dte bjerg, der er i n\xc3\xa6rheden. Hun affyrer raketten, som da den rammer, udl\xc3\xb8ser en lavine. Da Shan Yu ser Mulans tilfredse ansigtsudtryk, vender han sig og ser, hvordan hele hans h\xc3\xa6r bliver d\xc3\xa6kket under dynger af sne. Shan Yu bliver nu vred, og snitter med sit sv\xc3\xa6rd ned over Mulans bryst, hvorefter hun flygter v\xc3\xa6k, griber den forbl\xc3\xb8ffede Shangs h\xc3\xa5nd og hiver ham med. _NEWLINE_Khan, som egentlig blev holdt fast en af soldat, river sig fri og l\xc3\xb8ber hen mod Mulan og Shang. Mulan n\xc3\xa5r at springe op, men Shang bliver hevet med i lavinen. Tropperne s\xc3\xb8ger d\xc3\xa6kning bag en klippe, og da Mulan ser Shang p\xc3\xa5 vej ud over klippen, rider hun efter ham. Chien Po, Ling og Yao skyder i mellemtiden en pil med en reb i efter dem, i h\xc3\xa5b om at de kan blive reddet. Desv\xc3\xa6rre t\xc3\xa6nker ingen af dem p\xc3\xa5 at holde fast i rebet, og lige da de tror, at Mulan og Shang er d\xc3\xb8de, kommer pilen tilbage (Mulan har skudt den op, imens de var p\xc3\xa5 vej over klippen), og de f\xc3\xa5r hevet alle op i sikkerhed.   _NEWLINE_Oppe igen, m\xc3\xa6rker Mulan pludselig konsekvensen af Shan Yus snit, og hun besvimer kort efter af smerte. Under hendes l\xc3\xa6gebehandling bliver det afsl\xc3\xb8ret at hun er en kvinde. Egentlig burde hun dr\xc3\xa6bes, men Shang g\xc3\xb8r det ikke, da Mulan lige har reddet hans liv. H\xc3\xa6ren efterlader Mulan, Mushu, Khan og Cri-Kee og begiver sig videre mod Kejserens By. Mulan stiller sig derefter sp\xc3\xb8rgsm\xc3\xa5let, om det virkelig var for hendes fars skyld eller for sin egen at hun tog af sted, Mushu indr\xc3\xb8mmer, at han faktisk ikke er sendt af forf\xc3\xa6drene og Cri-Kee indr\xc3\xb8mmer, at han overhovedet ikke er heldig (efter denne erkl\xc3\xa6ring, sp\xc3\xb8rger Mushu om Khan s\xc3\xa5 virkelig er en hest?). Mulan beslutter at tage hjem til sin far, og Mushu lover at blive hos hende._NEWLINE_Et stykke under dem, flyver Shan Yus falk rundt og kalder p\xc3\xa5 sin herre. Pludselig bryder en h\xc3\xa5nd frem af sneen, og lidt efter dukker Shan Yu op. Han skriger derefter, som f\xc3\xa5r mindst tolv m\xc3\xa6nd mere fra hans h\xc3\xa6r til at bryde op fra sneen, men Mulan og de andre har ogs\xc3\xa5 h\xc3\xb8rt det. Shan Yu begiver sig med sine m\xc3\xa6nd mod Kejserens By, uvidende om at Mulan har set det hele oppefra, og f\xc3\xb8lger efter dem, for at advare Shang og de andre soldater. _NEWLINE_I mellemtiden bliver Shang og hans soldater fejret med et optog igennem byen, som Kinas helte, men det er kun Chi-Fu, der rent faktisk nyder deres livs \xc3\xb8jeblik. Shang bliver helt chokeret da Mulan dukker op, og advarer om hunnerne. _NEWLINE_Optoget er nu n\xc3\xa5et op til kejserens palads med Shang i spidsen, som overr\xc3\xa6kker kejseren Shan Yus sv\xc3\xa6rd. I det samme kommer Shan Yus falk, tager sv\xc3\xa6rdet og bringer det op til Shan Yu, som sidder oppe p\xc3\xa5 bygningens tag. Han rejser sig, og i samme \xc3\xb8jeblik bryder nogle af Shan Yus soldater ud af optogets store udkl\xc3\xa6dningsorm, og tager kejseren til fange, og blokerer d\xc3\xb8rene._NEWLINE_Shangs tropper fors\xc3\xb8ger nu at \xc3\xb8del\xc3\xa6gge d\xc3\xb8ren, men Mulan indser, at de ikke vil kunne n\xc3\xa5 at komme ind i tide. Yao, Ling og Chien Po l\xc3\xa6gger al deres udrustning og v\xc3\xa5ben, og kl\xc3\xa6der sig ud som konkubiner. De f\xc3\xa5r snart f\xc3\xb8lgeskab af Shang, og kommer ind i paladset, p\xc3\xa5 samme m\xc3\xa5de, som Mulan hentede pilen p\xc3\xa5 p\xc3\xa6len dengang under tr\xc3\xa6ningen. _NEWLINE_Shan Yu har nu bragt kejseren ud p\xc3\xa5 paladsets balkon, imens "konkubinerne" angriber vagterne uden for, og Mushu tager sig falken. Shang n\xc3\xa5r op til kejseren, lige inden han skulle sl\xc3\xa5s ihjel af Shan Yu. De to begynder at sl\xc3\xa5s, samtidig med at Chien Po, Ling og Yao bringer kejseren i sikkerhed, ved at glide ned af en lysk\xc3\xa6de. Mulan er ogs\xc3\xa5 lige ved at n\xc3\xa5 v\xc3\xa6k, men bliver da Shang bliver banket af Shan Yu. Mulan f\xc3\xa5r Shan Yu til at f\xc3\xb8lge efter hende i stedet, og de ender begge oppe p\xc3\xa5 taget. Mushu er blevet sendt over til fyrv\xc3\xa6rkerit\xc3\xa5rnet, og han m\xc3\xb8der Shan Yu og Mulan oppe p\xc3\xa5 taget med den st\xc3\xb8rste raket han kunne finde. Mulan f\xc3\xa5r h\xc3\xa6gtet Shan Yu fast til taget, t\xc3\xa6nder raketten, som affyres mod Shan Yu, hen mod et t\xc3\xa5rn, hvor den eksploderer. _NEWLINE_Mushu, Cri-Kee og Mulan ender nede ved Shang, hvor kejseren lidt efter slutter sig til dem. Chi-Fu skal lige til at g\xc3\xa5 p\xc3\xa5 Mulan, Shang stiller sig imellem og kejseren afbryder. Han f\xc3\xa5r gennet soldaterne v\xc3\xa6k og taler med Mulan, om alle de forbrydelser hun faktisk har beg\xc3\xa5et mod Kina. "Og!" r\xc3\xa5ber han n\xc3\xa6sten, "Du har reddet os alle!". Til alle overraskelse smiler han og bukker for hende, en fantastisk \xc3\xa6re. Chi-Fu og resten af soldaterne f\xc3\xb8lger trop og snart kn\xc3\xa6ler alle i Kejserens By for Mulan._NEWLINE_Kejseren tilbyder efterf\xc3\xb8lgende Mulan en plads ved sit r\xc3\xa5d, og da Chi-Fu glad fort\xc3\xa6ller, at der ikke er nogen ledige pladser, forts\xc3\xa6tter kejseren med "Jamen, s\xc3\xa5 f\xc3\xa5r hun din plads", hvorefter Chi-Fu besvimer. Mulan afsl\xc3\xa5r tilbuddet og siger, at hun s\xc3\xa5dan bare gerne vil hjem. Kejseren overr\xc3\xa6kker derefter Mulan sit kongelig segl, s\xc3\xa5 hendes familie kan se hvad hun har gjort for ham, og Shan Yus sv\xc3\xa6rd, s\xc3\xa5 de kan se, hvad hun har gjort for Kina. Mulan siger farvel til Chien Po, Ling, Yao og Shang, som kun f\xc3\xa5r sagt "Du er en fremragende kriger". _NEWLINE_Hjemme igen, sidder Fa Zhou og kigger p\xc3\xa5 kirseb\xc3\xa6rblomsterne, da Mulan tr\xc3\xa6der ind i haven. Da hun tror, at hun skal til at have sk\xc3\xa6ldud, skynder hun sig at kn\xc3\xa6le for sin far, og overr\xc3\xa6kke ham kejserens sejl og Shan Yus sv\xc3\xa6rd. Fa Zhou smider disse ting p\xc3\xa5 jorden, og giver Mulan et ordentlig kram. "Den st\xc3\xb8rste gave af dem alle, er at have dig til datter". Mulans mor og bedstemor st\xc3\xa5r op kigger p\xc3\xa5, og bedstemoren n\xc3\xa5r lige at brokke sig over, at hun vender hjem med et sv\xc3\xa6rd og ikke en mand, da Shang tr\xc3\xa6der ind i g\xc3\xa5rden, og sp\xc3\xb8rger efter Mulan. De forbl\xc3\xb8ffede kvinder peger i retning mod Mulan, og bedstemoren siger "Jeg melder mig til den n\xc3\xa6ste krig!". _NEWLINE_Shang fors\xc3\xb8ger at aflevere Mulans hjelm, men bliver forvirret, da det jo faktisk er Fa Zhous hjelm. Mulan tilbyder at lade ham blive til middag (Bedstemoren: "Har du lyst til at blive til evig tid?") og Shang accepterer glad. _NEWLINE_I bedetemplet, ser Den \xc3\x86rv\xc3\xa6rdige Forfader det hele. Han giver modvilligt Mushu lov til at blive skyts\xc3\xa5nd igen. Mushu bliver ellevild og starter en fest. Mulan kommer hen til bedetemplet og kysser Mushu p\xc3\xa5 hovedet, som tak for hj\xc3\xa6lpen.'